recursal/SuperWikiNEXT-32B huggingface dataset:
***Sideroxylon capiri*** on sapotillakasveihin kuuluva tropiikissa kasvava puulaji.

Keski-Amerikassa puusta käytetään nimeä *tempisque*, tosin Costa Ricassa puuta kutsutaan myös nimillä *danto*, *danto amarillo* ja *níspero amarillo*. Espanjalaiset kutsuvat puuta nimellä *saquaia*. 

*Sideroxylon capiri* on suurehko, suorarunkoinen ja hidaskasvuinen puu ja voi kasvaa 35 metriä korkeaksi. Sen erottaa helposti kuivan kauden aikaan, koska sen vihreys säilyy melkein ympäri vuoden. Lehtien pudotuksen jälkeen uudet puskevat jo kahden viikon sisällä. Tempisque kasvaa koko Keski-Amerikassa aina Meksikon eteläosista Panamaan asti. Puusta on tullut uhanalainen sekä sen kovan ja kestävän puuaineksen johdosta että sen vaikean luonnollisen lisääntymisen johdosta. Marjojen tippuessa maahan ne alkavat maatumaan nopeasti niiden korkean tärkkelyspitoisuuden vuoksi. Ennen kuin siemen ehtii itämään, ne ovat yleensä jo pilaantuneet. Jos marjan saa otettua suoraan puusta tai juuri pudonneena, sen päällimmäisen kerroksen alta paljastuu noin 2 cm halkaisijaltaan oleva täydellisen pyöreä ja kova siemen. Maaseudulla lapset leikkivät edelleen näillä siemenillä marmorikuulien sijasta. 

Puun runko, oksat ja lehdet sisältävät valkoista mahlaa, joka suojaa sitä hyönteisiä vastaan. Kun mahla joutuu kosketuksiin ilman kanssa, se kovettuu ja aiheuttaa sitä syöneelle hyönteiselle halvauksen. Puuaines on erittäin kovaa, eikä se maadu helposti edes kosteissa olosuhteissa. Tästä syystä sitä on käytetty rakennusmateriaalina muun muassa laitureissa, silloissa, ratapölkyissä, erilaisissa tolpissa ja lattioissa.

Puulaji kuuluu sapotillakasvien heimoon. Samaan heimoon kuuluu useita muitakin trooppisia puulajeja, joita arvostetaan paikallisesti niin makeiden hedelmien kuin niistä saatavan laadukkaan puutavaran vuoksi, kuten esimerkiksi makeasapotillapuu (*Manilkara zapota*).

Lähteet
-------

1. ↑  Machuca Machuca, K. Martínez Salas, E. & Samain, M.-S.: *Sideroxylon capiri* *IUCN Red List of Threatened Species. Version 2022-2*.  2022. International Union for Conservation of Nature, IUCN, Iucnredlist.org. Viitattu 2.2.2023. (englanniksi)

Aiheesta muualla
----------------

* Global Biodiversity Information Facility (GBIF): *Sideroxylon capiri* (englanniksi)
* iNaturalist: *Sideroxylon capiri*
* UniProt: Taxonomy - Sideroxylon capiri (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Sideroxylon capiri | 
* Wikidata: Q6127444
* Wikispecies: Sideroxylon capiri
* CoL: 4X9BP
* EoL: 1150181
* EPPO: SDICA
* GBIF: 2887255
* iNaturalist: 206527
* IPNI: 789590-1
* IRMNG: 10609603
* IUCN: 62421
* NCBI: 407062
* Open Tree of Life: 28438
* Plant List: kew-191828
* POWO: urn:lsid:ipni.org:names:789590-1
* Tropicos: 28701082
* WFO: wfo-0000310638

 |
|  |
| Lucuma capiri | 
* Wikidata: Q39920737
* CoL: 3WCZR
* GBIF: 2887259
* IPNI: 144188-2
* IRMNG: 10298298
* POWO: urn:lsid:ipni.org:names:144188-2
* Tropicos: 28700236
* WFO: wfo-0000230769

 |

 |
**Tiaretin maakunta** (arab. ولاية تيارت‎) eli wilaya on hallintoalue Algerian pohjoisosassa. Sen keskus on Tiaretin kaupunki. Maakunnan pinta-ala on 20 050,50 neliökilometriä. Asukkaita on 988 100 henkeä (vuonna 2018, arvio).

Tiaretin maakunta rajoittuu pohjoisessa Relizanen ja Tissemsiltin, idässä Djelfan, etelässä Laghouatin ja El Bayadhin sekä lännessä Saïdan ja Mascaran maakuntiin. Maisemaa leimaavat Tell Atlaksen vuoret pohjoisessa, keskiosan ylätasangot ja Saharan Atlas etelässä. Vuotuinen sademäärä on 300–400 millimetriä.

Maakunta jakautuu hallinnollisesti 14 piirikuntaan eli daïraan, joihin kuuluu 42 kuntaa. Piirikuntien keskukset ovat Aïn Deheb, Aïn Kermes, Dahmouni, Frenda, Hamadia, Ksar Chellala, Mahdia, Mechraa Safa, Medroussa, Meghila, Oued Lilli, Rahouia, Sougueur ja Tiaret.

Tiaretista on maantieyhteydet naapurimaakuntiin. Sen kautta kulkee Relizanen ja Tissemsiltin välinen uusi rautatielinja. Aïn Bouchekifissa on kotimaanliikenteen lentokenttä.

Maakunnan pääelinkeinot ovat viljaa, vihanneksia ja hedelmiä tuottava maanviljely sekä karjanhoito. Lisäksi on muun muassa kaivos-, elintarvike-, rakennustarvike- ja metalliteollisuutta. Tiaretissa toimii Ibn Khaldounin yliopisto.

Nähtävyyksiä ovat berberien ja roomalaisajan rauniot, Ibn Khaldounin luolat, Djedarin mausoleumit, Chaouchouan hevostila ja Serguinen kylpylä.

Lähteet
-------

1. 1 2 3 4 5 6  Monographie Wilaya de Tiaret *Aniref*. Viitattu 7.3.2024.

Aiheesta muualla
----------------

* Tiaretin matkailusivusto (arabiaksi), (ranskaksi), (englanniksi)

AlgeriaAlgerian maakunnat

* Adrar
* Aïn Defla
* Aïn Témouchent
* Alger
* Annaba
* Batna
* Béchar
* Béjaïa
* Béni Abbès
* Biskra
* Blida
* Bordj Badji Mokhtar
* Bordj Bou Arreridj
* Bouira
* Boumerdès
* Chlef
* Constantine
* Djanet
* Djelfa
* El Bayadh
* El Meghaïer
* El Meniaa
* El Oued
* El Tarf
* Ghardaïa
* Guelma
* Illizi
* In Guezzam
* In Salah
* Jijel
* Khenchela
* Laghouat
* Mascara
* Médéa
* Mila
* Mostaganem
* M’Sila
* Naâma
* Oran
* Ouargla
* Ouled Djellal
* Oum el Bouaghi
* Relizane
* Saïda
* Sétif
* Sidi Bel Abbès
* Skikda
* Souk Ahras
* Tamanrasset
* Tébessa
* Tiaret
* Timimoun
* Tindouf
* Tipaza
* Tissemsilt
* Tizi Ouzou
* Tlemcen
* Touggourt
**Hyönteiselämää** on suomalaisen Kalevi Ahon säveltämä ooppera.

Kalevi Aho sävelsi teoksen vuosien 1985–1987 aikana. Aho osallistui *Hyönteiselämää*-teoksellaan Savonlinnan oopperajuhlien kutsukilpailuun vuonna 1987. Libreton hän oli muokannut Josef Čapekin näytelmästä. Oopperassa hyönteiset symboloivat erilaisia ihmisryhmiä, ja näiden ihmisryhmien kautta oopperan juoni etenee paljastaen ihmisten narsistisia piirteitä ja itsekkyyttä. *Hyönteiselämää* ei voittanut kutsukilpailua.

*Hyönteiselämää*-ooppera teki debyyttinsä Suomen kansallisoopperassa vasta 27. syyskuuta 1996 saavuttaen suuren suosion. Teos tarjosi tiukan satiirisen tulkinnan ihmisyydestä. Aho itse kuvaili *Hyönteiselämää*-oopperaa "koomiseksi oopperaksi, jolla on traaginen loppu narsismista, itsekeskeisyydestä ja oman edun tavoittelusta".

Oopperan juoni
--------------

Nykyaikaa käsittelevässä satiirissa juopuneen kulkurin tarkkailemat hyönteiset edustavat erilaisia ihmistyyppejä ja ihmisen luonteenpiirteitä. Kutakin hyönteistä edustaa oma luonteenomainen musiikkityyli.

Lähteet
-------

1. ↑  Hjelt, Marjut: KALEVI AHO COLL.599 (pdf) doria.fi. Viitattu 19.9.2023.
2. 1 2  Säveltäjä Kalevi Aho aloitti mandoliinilla – Musiikin syntymäpäiväkalenteri *yle.fi*.  9.3.2019. Viitattu 20.9.2023.
3. ↑  Hyönteiselämää encore.opera.fi. Viitattu 19.9.2023.
4. 1 2  Hyönteiselämää by Kalevi Aho core.musicfinland.fi. Viitattu 19.9.2023.

Aiheesta muualla
----------------

* Kuvia tai muita tiedostoja aiheesta **Hyönteiselämää** Wikimedia Commonsissa
Raw-ottelu
**WWE Monday Night RAW** on WWE:n tuottama showpainiohjelma. Yhdysvalloissa ohjelmaa näytetään USA Network -kanavalla suorana maanantai-iltaisin. Suomessa sarjaa näytti vuoden 2006 loppuun asti Subtv. Maksullinen MTV3 MAX -kanava esitti sarjaa vuosina 2007-2010. Ohjelma palasi ruutuun uudelleen huhtikuussa 2021. Ensimmäinen jakso nähtiin 9.4.

WWE Raw kävi Suomessa kiertueella kesäkuussa 2009. Suomessa käytiin seuraavat ottelut: Goldust vastaan William Regal, Maryse Ouellet vastaan Kelly Kelly (WWE Divas Championship -ottelu), Kofi Kingston vastaan Matt Hardy ( WWE United States Champion -ottelu), John Cena vastaan The Miz, Big Show vastaan MVP, Carlito & Primo vastaan Cody Rhodes & Ted DiBiase (Unified WWE Tag Team Championship -ottelu) sekä Triple H vastaan Randy Orton. Batista oli poissa loukkaantumisen vuoksi.

Historiaa
---------

Raw (silloinen WWF Monday Night RAW) aloitti lähetyksensä 11. tammikuuta 1993 USA Networkilla. Ohjelma kesti tunnin. Alkuperäinen Raw oli uranuurtaja televisioidussa ammattilaispainissa.

RAW:ta on lähetetty Yhdysvalloissa teräväpiirtona 21. tammikuuta 2008 esitetystä jaksosta lähtien. Ennen Michael Colea selostajana toimi Jim Ross, joka siirtyi Smackdowniin. Vince McMahon myi RAW-Brändin Donald Trumpille 15. kesäkuuta 2009 mutta osti sen viikko myöhemmin takaisin.

Mestarit
--------

* WWE Champion: Roman Reigns
* WWE United States Champion: Bobby Lashley
* WWE RAW Womens Champion: Bianca Belair
* WWE RAW Tag Team Champions: The Usos

Toimitusjohtaja
---------------

Triple H:n saatua potkut toimitusjohtajan virasta, John Laurinaitis nimitettiin Rawin väliaikaiseksi toimitusjohtajaksi, kunnes tilalle löydettäisiin pätevä henkilö. Tämä huipentui Wrestlemania XXVIII:hin jossa Laurinaitiksen ja SmackDown!:in toimitusjohtajan Theodore Long:in joukkueet kohtasivat selvittääkseen kummankin brändin toimitusjohtajuuden. Laurinaitiksen joukkue voitti ottelun. Laurinaitis sai kuitenkin myöhemmin No Way Out 2012 -PPV:ssä potkut, ja uudeksi toimitusjohtajaksi nimitettiin 23. heinäkuuta AJ Lee. AJ Lee myöhemmin kuitenkin otettiin pois paikasta, ja uutta toimitusjohtajaa ei tehty vaan tilalle tuli Vickie Guerrero RAW Managing Supervisorina. Guerreron saatua potkut tästä virasta,toimitusjohtajaksi nimitettiin Brad Maddox. Maddox erotettiin 26. toukokuuta 2014.

Selostajat
----------

* Kevin Patrick
* Corey Graves

Lähteet
-------

1. ↑  Showpaini rymistelee ruutuun! RAW ja Smackdown -lähetykset starttaavat Subilla
2. ↑   (Arkistoitu – Internet Archive) Viitattu 6.1.2015.

Aiheesta muualla
----------------

* Kuvia tai muita tiedostoja aiheesta **WWE Raw** Wikimedia Commonsissa
**Viktor Arkadijovytŝ Bryzhin** (ukr. Віктор Аркадійович Бризгін, ven. Виктор Аркадьевич Брызгин, *Viktor Arkadjevitŝ Bryzgin*, s. 22. elokuuta 1962 Luhansk, Ukrainan SNT, Neuvostoliitto) on ukrainalainen pikajuoksija, joka aktiiviurallaan edusti Neuvostoliittoa. Hän on 4 × 100 metrin viestijuoksun olympiavoittaja, Euroopan-mestari ja kaksinkertainen MM-mitalisti. Hän edusti Dynamo Luhanskia ja on pituudeltaan 181 cm.

Bryzhin sijoittui 1983 Budapestin sisäratojen EM-kilpailuissa 60 metrin juoksussa viidenneksi. 200 metrillä hänet hylättiin välieräjuoksussa. Saman vuoden Helsingin MM-kilpailuissa hän karsiutui 100 metrin toisissa alkuerissä ja juoksi ankkuriosuuden Neuvostoliiton joukkueessa, joka saavutti pronssia 4 × 100 metrin viestissä. Stuttgartin EM-kilpailuissa 1986 hän oli 100 metrillä yhdeksäs ja juoksi viimeisen osuuden Neuvostoliiton voittaessa pikaviestin Euroopan-mestaruuden.

Bryzhin karsiutui 60 metrin alkuerissä Liévinin sisäratojen EM-kilpailuissa 1987. Saman vuoden Rooman MM-kilpailuissa 1987 hän sijoittui 100 metrillä viidenneksi ja juoksi toisen osuuden Neuvostoliiton hopeajoukkueessa 4 × 100 metrin viestissä. Soulin olympialaisissa 1988 hän juoksi avausosuuden Neuvostoliiton voittaessa pikaviestin olympiakultaa ajalla 38,19. Viimeisissä arvokisoissaan Tokion MM-kilpailuissa 1991 hän oli pikaviestissä seitsemäs.

Viktor Byzhinin puoliso on Olha Bryzhina ja tytär Jelizaveta Bryzhina.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| **100 m** | 10,11 | Tallinna | 21. kesäkuuta 1986 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| **60 m** | 6,60 | Penza | 6. helmikuuta 1987 |
| **200 m** | 21,31 | Budapest | 6. maaliskuuta 1983 |

Lähteet
-------

1. 1 2  Viktor Bryzhin *Olympedia*.  (englanniksi)
2. 1 2 3 4  Viktor Bryzhin Kansainvälinen yleisurheiluliitto.  (englanniksi)
3. 1 2 3 4  Viktor Bryzhin Tilastopaja (vaatii kirjautumisen, maksullinen palvelu).  (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Henkilöt | 
* World Athletics
* Tilastopaja 🔒

 |
|  |
| Muut | 
* Europeana

 |

 |
**Uupumus** on elimellinen tai psyykkinen tila, johon liittyy henkistä tai fyysistä voimattomuutta ja väsymyksen tunnetta. 

MS-tautipotilailla uupumus jaetaan perifeeriseen, sentraaliseen ja kognitiiviseen. Perifeerisellä uupumuksella tarkoitetaan sitä, että lihas ei kykene ylläpitämään lihassupistusta, mikä johtaa lihasväsymiseen. Sentraalista uupumista luonnehditaan kokemuksenomaiseksi yleisluonteiseksi väsymykseksi. Kognitiivisella uupumuksella tarkoitetaan joko ajatustoimintojen väsymistä tai kognitiivisen suorituksen heikkenemistä pitkäaikaisessa tehtävässä.

Vuonna 2016 julkaistun tutkimuksen mukaan työuupumuksesta kärsivien ihmisten aivojen tarkkaavaisuuteen ja muistiprosessointiin liittyvä aktivaatio on epänormaalia.

Syyt
----

Psyykkinen uupumus voi johtua siitä, että ihminen kokee omat kykynsä riittämättömiksi suhteessa oman elämäntilanteen, muiden ihmisten tai hänen itsensä itselleen asettamiin vaatimuksiin. Fyysinen uupumus johtuu tyypillisesti sairaudesta tai liian kuormittavasta fyysisestä ponnistelusta.

Katso myös
----------

* Krooninen väsymysoireyhtymä

Lähteet
-------

1. ↑  Joppe Pöyry, Ilkka Korhonen: Liikunnan ohjauksessa huomioitavat asiat MS-potilaan näkökulmasta. Opinnäytetyö, Fysioterapia. Mikkelin ammattikorkeakoulu 2012.
2. ↑  Virolainen, Aaro: Työterveyslaitos: Työuupuneen aivot sulkevat häiriöääniä pois *Savonsanomat.fi*.  17.3.2016. Viitattu 27.3.2016.
3. ↑  Uupumus *Hoitonetti.fi*.  Arkistoitu 6.4.2016. Viitattu 3.4.2016.
**Khrysilla** (m.kreik. Χρύσιλλα, lat. *Chrysilla*; n. 450–390 eaa.) oli antiikin kreikkalainen nainen, joka oli kotoisin Ateenasta ja kuului kaupungin ylimystöön.

Khrysilla oli ensin Iskhomakhoksen vaimona noin vuodesta 436 eaa. lähtien. Heillä oli kaksi poikaa sekä noin vuonna 435 eaa. syntynyt tytär. Tytär naitettiin ensin Epilykokselle ja sai tämän kanssa kaksi tytärtä. Epilykoksen kuoltua tytär naitettiin Kallias III:lle. Iskhomakhoksen kuoltua noin vuonna 413 eaa. Khrysilla avioitui itse Kalliaan kanssa. He saivat pojan. Avioliittojen kiemurat liittynevät omistusjärjestelyihin. Tärkein lähde niihin on Andokides.

Khrysilla esiintyy nimeltä mainitsematta 14-vuotiaana nuorikkona Ksenofonin *Talouden taidossa*, jossa Iskhomakhos kertoo Sokrateelle, kuinka neuvoi vaimoaan kotitalouden hoidossa. Neuvojen mukaan vaimon tuli pitää itsensä kiireisenä kotitaloustöissä ja muun muassa valvoa palvelijoita ja pitää näistä huolta ja huolehtia ruoka-aineiden ja muiden tavaroiden säilytyksestä. Iskhomakhos opetti vaimolleen myös kurinalaisuutta, tottelevaisuutta ja muita hyvän vaimon ominaisuuksia, jotka hän Ksenofonin kuvauksen perusteella vaikuttaa omaksuneen hyvin.

Lähteet
-------

1. 1 2 3  Nails, Debra: *The People of Plato: A Prosopography of Plato and Other Socratics*, s. 94–95, 176–178. Indianapolis: Hackett, 2002. ISBN 0-87220-564-9. (englanniksi)
**Esko Rautiainen** (s. 31. toukokuuta 1960 Ristijärvi) on suomalainen hallintovirkamies, joka on toiminut kunnanjohtajana useassa kunnassa. 

Vuonna 1981 Linnan lukiosta ylioppilaaksi päässyt Rautiainen toimi yli 12 vuotta Askolassa kunnansihteerin ja hallintojohtajan tehtävissä. Sitä aikaisemmin hän työskenteli Kontiolahden kunnan vs. kansliasihteerinä ja Kestilän kunnan kunnansihteerinä sekä vt. kunnanjohtajana.

Askolasta Rautiainen siirtyi Mellilän kunnanjohtajaksi, jossa virassa hän toimi neljä vuotta. Vuonna 2007 hänet valittiin Askolan kunnanjohtajaksi. Vuonna 2015 Rautiainen valittiin Puolangan kunnanjohtajaksi. ja hän aloitti tehtävässään 7. maaliskuuta 2016.

Huhtikuussa 2018 ilmoitettiin, että Rautiainen oli eronnut kunnanjohtajan virasta ja että hänen virkasuhteensä päättyi 24. huhtikuuta 2018. Eron ilmoitettiin tapahtuneen yhteisymmärryksessä kunnan ja Rautiaisen kesken ja että eron taustalla olivat Rautiasen ja kunnanhallituksen välillä olleet eriävät näkemykset kunnan johtamisesta ja kehittämisestä.. 

Rautiainen työskenteli Savukosken kunnan vs. kunnanjohtajana 28.1.2019–31.12.2019. 

Karjalainen uutisoi maaliskuussa 2024 Rautiaisen sopimattomista kommenteista lyhytviestipalvelu X:ssä ja kertoi kunnanhallituksen puuttuvan seksuaalissävytteiseen viestintään.

Lähteet
-------

1. ↑
2. ↑  Mustonen, Hannu: Puolangan johtajaehdokkaan taustalla erottamishanke *Kainuun Sanomat*.  2.10.2015.  Arkistoitu 15.7.2018. Viitattu 25.10.2018.
3. ↑  Mellilä pohtimaan johtajavalintaa *Web Archive (Turun Sanomat)*.  8.3.2007.  Arkistoitu 24.12.2014. Viitattu 25.10.2018.
4. 1 2  Sieppi, Julia: Puolangan kunnanjohtaja Esko Rautiainen eroaa erimielisyyksien vuoksi: "On parempi, että siirryn pois"  25.4.2018. Yle. Viitattu 25.10.2018.
5. ↑  Ohtonen, Renne: "Namupylly!" – Rääkkylän kunnanjohtajan somekäytös puhuttaa, kunnanhallitus aikoo puuttua asiaan.  8.3.2024. Karjalainen. Viitattu 8.3.2024.
Pia Hiltunen / kuva: Jukka-Pekka Flander 
**Pia Hiltunen** (s. 1991) on suomalainen poliitikko (sd.). Hiltunen valittiin ensimmäisissä eduskuntavaaleissaan kansanedustajaksi vuonna 2023 Oulun vaalipiiristä. Hän toimii kansanedustajana sivistysvaliokunnan ja lakivaliokunnan jäsenenä, sekä ympäristövaliokunnan varajäsenenä. Lisäksi Hiltunen toimii Oulun kaupunginvaltuutettuna.

Elämä
-----

### Opinnot

Koulutukseltaan Hiltunen on kasvatustieteen maisteri (KM). Hiltunen on opiskellut tutkintonsa Oulun yliopistossa, taide- ja taitoainepainotteisessa luokanopettajakoulutusohjelmassa. Sen lisäksi Hiltunen on erikoistunut opetushallintoon, esi- ja alkuopetukseen, terveystietoon, liikuntaan sekä erityispedagogiikkaan.

### Ura

Ennen valintaansa kansanedustajaksi Hiltunen työskenteli luokanopettajana Oulussa. Sen lisäksi Hiltunen on työskennellyt Otavalla oppimateriaalien markkinointi- ja kehittämistehtävissä. Hiltusella on myös työkokemusta asiakaspalvelu- ja liikunnanohjaustehtävistä.

### Vapaa-aika

Nuorena Hiltunen on urheillut monipuolisesti. Harrastuksiin on kuuluneet mm. joukkuevoimistelu, telinevoimistelu, taitouinti, kilpacheerleader ja tanssi. Hiltunen on tanssinut SM- ja MM-tasolla asti. Hiltunen on opiskellut peruskouluaikansa liikuntaluokilla. Liikunta ja taideharrastukset kuuluvat edelleen hänen arkeensa.

Lähteet
-------


|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Sosiaalidemokraattien kansanedustajat 2023–2027 |
| --- |
|  |
| Eduskuntaryhmä(43) | 
* Asell
* Berg
* Eloranta
* Eskelinen
* Filatov
* Gebhard
* Guzenina
* Haatainen
* Hamari (2023–)1
* Harakka
* Heinäluoma
* Hiltunen
* Kari
* Kiljunen
* Kiuru
* Kokko
* Koskinen
* Kvarnström
* Kymäläinen
* Lindén
* Lindtman
* Lyly
* Malm
* Marin (2023)1
* Marttila
* Merinen
* Mikkonen
* Mäkinen
* Mäkynen
* Nikkanen
* Nurminen
* Ojala-Niemelä
* Peltonen
* Perholehto
* Rantanen
* Razmyar
* Räsänen
* Skinnari
* Suhonen
* Tuppurainen
* Viitala
* Viitanen
* Väätäinen
* Werning

 |
|  |
| 1 Sanna Marin nimitettiin syyskuussa 2023 Tony Blair Instituten strategiseksi neuvonantajaksi, jolloin hänen tilalleen eduskuntaan nousi Lotta Hamari. |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Chatou** on kunta Ranskassa Yvelinesin departementissa Île-de-Francen alueella. Se sijaitsee noin 16 km Pariisista länteen Seinen rannalla.

Vuonna 1837 avattiin Chatoun kautta kulkeva rautatie Pariisin ja Le Pecqin välille. Tämä teki kunnasta pariisilaisten suosiman lomakohteen, jotka tulivat sunnuntaisin Seinejoelle melomaan ja nauttimaan maisemista. Myös taiteilijat suosivat Chatouta ja sen ulkoilmakahviloita. Pierre-Auguste Renoir maalasi tunnetun maalauksen *Déjeuner des canotiers* (Veneilijöiden lounas), joka kuvaa Renoirin seuruetta paikallisessa Maison Fournaise -nimisessä ravintolassa viettämässä vapaa-aikaansa. Ravintola sijaitsi Seinessä olevalla Île de Chatoun saarella, joka tunnetaan myös nimellä Île des Impressionnistes. Muita tunnettuja Chatoun taiteilijoita ovat fauvismin perustajiin kuuluneet André Derain ja Maurice de Vlaminck. 

Vuonna 1898 kaupunkiin perustettiin Pathén tehtaat. 

Pierre-Auguste Renoirin maalaus Veneilijöiden lounas

Lähteet
-------

1. ↑  Insee
2. 1 2  Paris-Nice 2018 (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Chatou** Wikimedia Commonsissa
**Valkoinen helvetti** on yhdysvaltalainen lentoelokuva, joka oli osa aikansa Yhdysvaltain ilmavoimien toimintaa propagoivaa elokuvatuotantoa. Ohjaaja oli William A. Wellman.

Juoni
-----

Douglas C-47, samantyyppinen kone kuin elokuvassa käytetty.
Lentäjä Dooley (John Wayne) miehistöineen joutuu jäätävissä lento-olosuhteissa 
tekemään Douglas C-47 Skytrain-kuljetuskoneella (Douglas DC-3:n sotilasversio) pakkolaskun Kanadan pohjoisosiin. Lasku onnistuu telineet ulkona. 

Radisti alkaa lähettää viestiä pakkolaskusta. Pakkolaskun tehneen koneen miehistö tekee majan, tekee nuotiolla savua ja pyrkii pysymään toimintakunnossa vähällä ruoalla. Yksi miehistöstä lähtee metsästämään lumisateeseen, eksyy ja kuolee, joka on elokuvan ainoa kohtaus, jossa on nainen edes jotenkin romanttisessa roolissa esillä. Elokuvassa John Wayne rukoilee enemmän kuin kaikissa muissa elokuvissaan yhteensä. 

Elokuvan yleisilme on dokumentaarisen oloinen, vakava. Toisaalla sotilaslentäjät ja Yhdysvaltain ilmavoimien rahtikoneita joko keikkatyönä tai kansalliskaartilaisina lentävät siviililentäjät alkavat etsiä kadonnutta konetta.Muut lentäjät ovat tuntemattomampia näyttelijöitä, osa yli-ikäisiä tai ylipainoisia, joka voi merkitä sitä, että elokuvalla on yritetty rekrytoida Korean sodasta palaavia siviililentäjiä USAFin palvelukseen. 

Lopussa koneen radiopeilaus onnistuu ja leiri löytyy. Parvi DC-3:ia pudottaa huoltoa leiriin.

Hätäradio
---------

Radistin käyttämä käsinveivattava hätäradio on BC-778/SCR-578/AN-CRT3, joka perustui Kolmannen valtakunnan Luftwaffen lentokoneiden hätälähettimiin. Siti piti veivata noin kaksi kierrosta minuutissa sähkön tuottamiseksi. Se lähetti automaattisesti SOS-signaalin tai sillä voi lähettää Morse-koodia. Se toimi 500 kHz taajuudella, myöhemmät mallit toimivat 8,28 MHz tai 8,346 MZ taajuudella

Näyttelijät
-----------

|  |  |  |
| --- | --- | --- |
|  John Wayne  | … |  lentäjä
  |
|  Lloyd Nolan  | … |  Stutz
  |
|  Walter Abel  | … |  eversti Fuller
  |
|  James Arness  | … |  McMullen
  |
|  Andy Devine  | … |  Moon
  |
|  Allyn Joslyn  | … |  J.H. Handy
  |

Lähde:

Lähde
-----

1. ↑  Gibson Girl part 1. Air-Sea Rescue: Long wave and short wave *Wireless for the Warrior*. Viitattu 30.5.2022. (englanniksi)
2. ↑  *Island in the Sky* Elonet.   Viitattu 30.5.2022.
3. ↑  *Island in the Sky (1953)* AllMoviessa. (englanniksi) Viitattu 30.5.2022.

Aiheesta muualla
----------------

* Island in the Sky *Variety*.  31.12.1952. Viitattu 30.5.2022. (englanniksi)
* Island in the Sky (1953). *Turner Classic Movies – TCM*.  Arkistoitu 3.9.2021. Viitattu 30.5.2022. (englanniksi)
* Island in the Sky *The American Film Institute – AFI*. Viitattu 30.5.2022. (englanniksi)
**Liha ja teräs** on hardcore punk -yhtye Hero Dishonestin seitsemäs studioalbumi. Se julkaistiin 17. toukokuuta 2016 levymerkillä If Society.

Vastaanotto
-----------

|  |  |  |
| --- | --- | --- |
| **Imperiumi** | 6+/10 |  |
| **Kaaoszine** | 9/10 |  |
| **Soundi** | 5/5 tähteä |  |
|

Albumi sai ristiriitaisen vastaanoton. Soundin Ville Pirinen antoi albumille täydet viisi tähteä. Hän kehui kappalerakenteita ja biisien räiskyvyyttä, sekä totesi kestoltaan lyhyen albumin täyttävän sisällöllään keskiverron poplevyllisen tunnelatauksen. Lisäksi hän mainitsi sanoitusten erottavan yhtyeen edukseen perinteisestä hardcore-yhtyeestä. Imperiumin Jesse Ryhänen ei lämmennyt albumille, jolle hän antoi arvosanan 6+/10. Hän sanoi albumin menevän pitkälti yhdestä korvasta sisään ja toisesta ulos, sekä jättävän kylmäksi negatiivisuutensa vuoksi. Kaaoszinen Pasi Huttunen oli samoilla linjoilla Soundin arvioijan kanssa, ja ylisti albumin 18 minuutin keston olevan sopiva sen tiukaksi ja kantaa ottavaksi kuvailemalleen materiaalille, ja kehui Pirisen tavoin erityisesti lyriikoita.

Kappaleet
---------

1. Ihmisvihaa ja ketsuppia – 1.28
2. Viulut vireeseen – 1.35
3. Naapurit – 1.12
4. Donitsit – 2.14
5. Ihra ja teräs – 0.58
6. Seinät – 3.09
7. Suomi on rasistinen perähikiä – 1.12
8. Nyt loppu tykittely – 1.16
9. Sepalusten laskija – 2.34
10. Oikea suunta – 0.52
11. Kyklooppien paritanssi – 2.13

Lähteet
-------

1. 1 2  iTunes: Hero Dishonest – Liha ja teräs
2. 1 2  Jesse Ryhänen: Levyarvio: Hero Dishonest – Liha ja teräs *imperiumi.net*.  16.8.2016. Viitattu 11.1.2017.
3. 1 2  Pasi Huttunen: Arvostelu: Hero Dishonest – Liha ja teräs *kaaoszine.fi*.  5.8.2016. Viitattu 11.1.2017.
4. 1 2  Ville Pirinen: Levyarvio: Hero Dishonest – Liha ja teräs *soundi.fi*.  5/2016. Viitattu 11.1.2017.
**Helen & Joseph** oli 1970-luvulla toiminnassa ollut maltalainen duo, jonka muodostivat **Helen Micallef** ja **Joseph Cutajar**. Duo valittiin julkisessa karsinnassa edustamaan Maltaa Eurovision laulukilpailuun 1972 kappaleella "L-imħabba". Kansainvälisessä Eurovision laulukilpailussa duo sijoittui 18. ja viimeiselle sijalle. Helen Micallef sijoittui samana vuonna Maltan karsinnassa kolmanneksi sooloartistina kappaleella "Ghasfur tac-comb".

Helen Micallef osallistui Maltan euroviisukarsintaan uudestaan duona Joe Georgen kanssa vuonna 1991 kappaleella "Ahna ghal kontra r- rih" / "I just can't let go", mutta ei tullut vaituksi, sekä sooloartistina vuonna 1992 kappaleella "Mat-tnehid tal-mewg" / "Yearning", mutta ei jälleen tullut valituksi.

Joseph Cutajar julkaisi albumin *This Is Cutajar* vuonna 1977. Cutajar kuoli 7. maaliskuuta 2024.

Lähteet
-------

1. 1 2  Maltese Selection 1972 *eurovisionworld.com*. Viitattu 26.11.2022.
2. ↑  Edinburgh 1972 *eurovision.tv*. Viitattu 26.11.2022.
3. 1 2  Tuona vuonna Maltan karsinnassa jokaisesta kappaleesta esitettiin sekä maltan- että englanninkielinen versio.
4. ↑  Maltese Selection 1991 *eurovisionworld.com*. Viitattu 26.11.2022.
5. ↑  Maltese Selection 1992 *eurovisionworld.com*. Viitattu 26.11.2022.
6. ↑  Joe Cutajar *discogs.com*. Viitattu 26.11.2022.
7. ↑  Singer Joe Cutajar dies, aged 83 *timesofmalta.com*. Viitattu 7.3.2024.
Robert Indiana
Robert Indiana työskentelee Mainessa
**Robert Indiana** (omalta nimeltään **Robert Clark**, 13. syyskuuta 1928 New Castle, Indiana – 19. toukokuuta 2018) oli yhdysvaltalainen pop-taiteilija.

Indiana muutti New Yorkiin vuonna 1954 ja kiinnostui pop-taiteesta. Hän ryhtyi käyttämään kaupallisessa taiteessa huomiota herättäviä kuvia, joissa oli nähtävissä eksistentialistisia piirteitä. Ajan myötä hänen tekniikkansa kehittyi ja hänen töissään on usein yksinkertaisia, selkeitä ikonimaisia sanoista ja numeroista muodostuvia kuvia. Indiana tunnetaan myös Milwaukee Bucks -joukkueen kotikenttänä toimineen koripallokentän ainutlaatuisesta maalauksesta. Puolet kentästä on suuren M-kirjaimen peitossa. Taipei 101 -pilvenpiirtäjän aulassa oleva veistos 1–0 (vuodelta 2002) muodostuu monivärisistä numeroista, jotka kuvaavat maailmankaupan kulkua ja ihmiselämän kuvioita. 

Indiana on työskennellyt myös lavastajana ja pukusuunnittelijana ja hän esiintyy Andy Warholin elokuvassa *Eat*, joka koostuu yhdestä 45 minuutin mittaisesta kohtauksesta, jossa Indiana syö sientä.

Lähteet
-------

1. ↑  Robert Indiana, artist behind Philly's iconic LOVE sculpture, dies at 89

CommonsCommons
Wikimedia Commonsissa on kuvia tai muita tiedostoja aiheesta **Robert Indiana**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Australia
* Alankomaat

 |
|  |
| Taiteenala | 
* Auckland
* Museum of Modern Art
* Victoria
* Photographers' Identities
* RKD Artists
* ULAN

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Robert Indiana
**Pavlo Anatolijovytš Klimkin** (ukr. Павло Анатолійович Клімкін; s. 25. joulukuuta 1967) on ukrainalainen poliitikko ja diplomaatti, joka toimi Ukrainan ulkoministerinä vuosina 2014–2019. Sitä ennen hän toimi Ukrainan Saksan-suurlähettiläänä vuosina 2012–2014.

Klimkin syntyi Venäjällä Kurskissa. Hän valmistui vuonna 1991 Moskovan fysiikan ja teknologian instituutista, jossa hän opiskeli fysiikkaa ja sovellettua matematiikkaa. Vuosina 1993–1997 hän työskenteli Ukrainan ulkoministeriössä ja vuosina 1997–2000 Ukrainan Saksan-suurlähetystössä. Vuosina 2000–2004 hän työskenteli taas ulkoministeriössä. Vuosina 2004–2008 hän toimi erikoislähettiläänä Ukrainan Yhdistyneen kuningaskunnan suurlähetystössä. Vuosina 2008–2010 hän toimi Ukrainan ulkoministeriön EU-osaston johtajana. Vuosina 2010–2012 hän toimi Ukrainan varaulkoministerinä ja vuosina 2011–2012 ulkoministeriön kansliapäällikkönä. Vuonna 2012 hänet nimitettiin Ukrainan Saksan-suurlähettilääksi. Vuonna 2014 hänet nimitettiin Ukrainan ulkoministeriksi, jossa virassa hän toimi vuoteen 2019 asti.

Lähteet
-------

1. ↑  Климкин Павел Анатольевич *LB.ua*.  Arkistoitu 26.2.2023. Viitattu 26.2.2023. (venäjäksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat
* Puola

 |

 |
**Simon Rennie** (s. 29. huhtikuuta 1980 Coventry, Iso-Britannia) on brittiläinen Red Bullin Formula 1 -tallin insinööri. Rennie aloitti uransa vuonna 2004 Renaultilla. Kausilla 2005–2006 ja 2008 hän toimi Renaultilla Fernando Alonson datainsinöörinä ja kaudella 2007 puolestaan Heikki Kovalaisen datainsinöörinä.

Kaudeksi 2009 Rennie ylennettiin Renaultilla Alonson kisainsinööriksi. Kaudella 2010 hän toimi Robert Kubican kisainsinöörinä, ja seuraavalla kaudella puolestaan Nick Heidfeldin ja Bruno Sennan kisainsinöörinä.

Kaudella 2012 Rennie toimi Lotuksella Kimi Räikkösen toisena kisainsinöörinä Mark Sladen lisäksi. Hän jätti tiimin kauden päätteeksi.

Tammikuussa 2013 Rennie siirtyi Red Bullille Mark Webberin kisainsinööriksi, korvaten aiemmin Webberin kisainssinä toimineen Ciaron Pilbeamin joka siirtyi puolestaan Lotukselle pääkilpainsinööriksi. Kaudesta 2014 lähtien Rennie on toiminut Daniel Ricciardon kisainsinöörinä. Vuonna 2020 Rennie siirtyi Alexander Albonin kisainsinööriksi Red Bullille Albonin entisen kisainsinöörin Mike Luggin jättäessä tehtävänsä.

Ura
---

| Datainsinööri |
| --- |
| Kaudet | Kuljettaja | Talli |
| 2005–2006, 2008 | Espanja Fernando Alonso | Renault |
| 2007 | Suomi Heikki Kovalainen | Renault |
| Kisainsinööri |
| Kaudet | Kuljettaja | Talli |
| 2009 | Espanja Fernando Alonso | Renault |
| 2010 | Puola Robert Kubica | Renault |
| 2011 | Saksa Nick HeidfeldBrasilia Bruno Senna | Renault |
| 2012 | Suomi Kimi Räikkönen | Lotus F1 Team |
| 2013 | Australia Mark Webber | Red Bull |
| 2014–2018 | Australia Daniel Ricciardo | Red Bull |
| 2020– | Thaimaa Alexander Albon | Red Bull |
|

Lähteet
-------

1. ↑  Lentävän lauseen kohde jätti Lotuksen
2. ↑  Lentävän lauseen insinööri Lotukselta Red Bullille (Arkistoitu – Internet Archive)
3. ↑  Viimeinen mahdollisuus? Red Bull nosti kokeneen tekijän vaikeuksissa olleen F1-kuskinsa tueksi *MTV Uutiset*.  30.7.2020. Viitattu 30.7.2020.

Aiheesta muualla
----------------

* Linkedin

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Simon Rennie
Williamsin oireyhtymälle ovat ominaisia samankaltaiset kasvonpiirteet.
**Williamsin oireyhtymä** eli **Williams-Beurenin oireyhtymä (WS)** on harvinainen geneettinen häiriö, joka johtuu 7. kromosomissa sijaitsevan elastiinigeenin (ELN) virheestä. Oireyhtymän kuvasi uusiseelantilainen kardiologian tohtori J. C. P. Williams vuonna 1961. Sen esiintyvyys väestössä on noin 1:10 000. Esiintyvyys sukupuolten välillä jakautuu tasaisesti. Sydänviat, purentaviat, diabetes ja muut elimistön häiriöt ovat siinä hyvin yleisiä. Älykkyysosamäärä on keskimäärin noin 60. Sydänongelmien syynä uskotaan suurimmaksi osin olevan elastiini-proteiinikompleksia koodaavan geenin puute. Tällä geenivirheellä saattaa myös olla vaikutusta kognitiivisiin toimintoihin.

Williamsin oireyhtymästä kärsivillä on tunnusomaisesti "tonttumaisia" kasvonpiirteitä; pieni pystynenä ja leuka, pitkä ylähuuli / leveä suu sekä turvotusta silmien ympärillä. Sinisissä tai vihreissä silmissä on usein tähtimäinen kuvio iiriksen ympärillä. Tähän pohjautuen professori Howard Lenhoff onkin väittänyt, että Williamsin oireyhtymästä kärsivät olisivat olleet innoituksena peikko- ja keijukaistarinoille.

Oireyhtymää sairastavat ovat usein erittäin ulospäinsuuntautuneita, puheliaita ja sosiaalisia. Monilla heistä on musiikillisia taipumuksia. Absoluuttinen sävelkorva on yleinen (jopa 30 %). Muusikoillakin absoluuttinen sävelkorva on harvinaisempaa. Myös yliherkkä kuulo on tyypillistä. Tämä vaiva vähenee yleensä iän myötä.

Lähteet
-------

1. 1 2  Genetics Home Reference: Williams syndrome
2. 1 2  Dobbs, David: The Gregarious Brain *The New York Times Magazine*.  8.7.2007.  (englanniksi)
3. 1 2 3  WSA: What is Williams Syndrome?
4. ↑  GeneReviews: Williams Syndrome
5. ↑  Lenhoff, H. M. Perales, O. & Hickok, G. (2001). "Absolute pitch in Williams syndrome". *Music Perception* **18** (4): 491–503. doi:10.1525/mp.2001.18.4.491.
6. ↑  Heaton, P. Hermelin, B. & Pring, L. (1998). "Autism and pitch processing: A precursor for savant musical ability". *Music Perception* **15** (3): 291–305. doi:10.2307/40285769.
7. ↑  Frith, U. How Cognitive Theories Can Help Us Explain Autism. Speech. UC Davis Mind Institute. Video available, 4/5 down the list:

Aiheesta muualla
----------------

* The Williams Syndrome Association
* Kehitysvamma-alan verkkopalvelu
**Killa** on Savonlinnan Viiskulmassa sijaitseva elokuvateatteri. Se on toinen Savonlinnan kahdesta elokuvateatterista, jotka kummatkin omistaa Savon Kinot. Killa on yksisalinen ja sen katsojakapasiteetti on 164. Teatteriin pääsee myös esteettömästi, mutta varsinaisia pyörätuolipaikkoja siinä ei ole.

Killa remontoitiin vuonna 2010, jolloin sen kalusto uusittiin. Samalla se sai valmiuden 3D-elokuvien näyttämiseen. Kehittyneemmän tekniikkansa ansiosta Savon Kinot pitää sitä tärkeimpänä elokuvateatterina Savonlinnassa. Vuoden 2019 alussa Killa todennäköisesti jää ainoaksi elokuvateatteriksi Savonlinnaan, sillä Olavin vuokrasopimus on irtisanottu, eikä Savon Kinot ainakaan toistaiseksi etsi sille uusia tiloja.  Killan teatteripäällikkö on Tarja Piiroinen.

Lähteet
-------

* Savon Kinot: Teatterit info

Viitteet
--------

1. ↑  Anniina Jeskanen: Killassa näkee jatkossakin elokuvia, vaikka Olavin vuokrasopimus päättyy — elokuvateattereiden tulevaisuutta pohditaan Savonlinnassa  10.9.2018. Itä-Savo. Viitattu 3.11.2018.
**eBay Inc.** on yhdysvaltalainen verkkokauppayhtiö, jonka perusti Pierre Omidyar vuonna 1995. Nykyään eBay työllistää noin 14 000 henkilöä ja sen vuotuinen liikevaihto on noin 10 miljardia dollaria. eBayn osake on listattu NASDAQ-pörssissä

eBayllä on useissa maissa paikallisia sivustoja, esimerkiksi Puolassa ja Isossa-Britanniassa. Ruotsissakin oli hetken oma eBay-sivusto, mutta se suljettiin myös eBayn omistaman verkkohuutokauppa Traderan hyväksi.

Historia
--------

Vuonna 2015 eBay pilkottiin kolmeksi eri yritykseksi. Tällöin toimitusjohtajaksi tuli Devin Wenig ja John Donahoe vetäytyi tehtävästä. Yrityskauppojen kautta eBay on hankkinut omistukseensa muun muassa PayPal-yrityksen.

Toimintaperiaate
----------------

Kuka tahansa yksityinen henkilö tai yritys, joka kirjautuu eBayn ohjelmistoon käyttäjäksi, voi kaupata tai huutokaupata internetissä julkisesti melkein mitä tahansa tavaraa, palvelua tai tuotetta. Kaikki muut eBayn käyttäjäksi rekisteröityneet voivat ostaa tavaran tai asettaa huudon, jos esine on huutokaupattu. Huutokaupan ominaisuuksiin kuuluu se, että eBayn ohjelmisto korottaa huutoa aina käyttäjän asettamaan maksimirajaan asti automaattisesti. 

Maksaminen tapahtuu kaikilla yleisimmillä maksukorteilla tai PayPalilla. Ostoa ei makseta suoraan myyjän henkilökohtaiselle pankkitilille vaan esimerkiksi PayPal-järjestelmään. Näin varmistetaan, että myytävä tuote vastaa ilmoitusta. 

Tärkeä osa eBay-kaupankäyntiä on ostajan ja myyjän välinen luottamus. Luottamuksen syntymistä voi etukäteen ennakoida ohjelmistoon rakennetulla, henkilökohtaisella "palautetaululla", joka on jokaisella kauppoja tehneellä käyttäjällä. Esimerkiksi tuotteen ostaja voi kirjoittaa muutamalla lauseella tuotteen myyjästä positiivista, neutraalia tai negatiivista palautetta kaupan jälkeen. Myös myyjä saa kirjoittaa kommenttinsa ostajan palautetaululle, mutta myyjä ei voi antaa ostajalle negatiivista tai neutraalia palautetta. Nämä palautteet ovat sitten kaikkien eBayn käyttäjien nähtävillä.

Lähteet
-------

1. 1 2 3 4  Annual Report and 10K Form 2018 (PDF) eBay Inc.. Viitattu 6.10.2019. (englanniksi)
2. ↑  Gerard O'Regan: *A Brief History of Computing*, s. 191. Springer, 2008. ISBN 9781848000834. (englanniksi)
3. ↑  Reuters: EBay's breakup plans may open door for e-commerce M&A (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **EBay** Wikimedia Commonsissa

* eBay

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Israel
* Yhdysvallat
* Australia

 |
|  |
| Muut | 
* IdRef

 |

 |
Ernst Dahlström vuonna 1906. (Valokuva Daniel Nyblin.)
**Ernst Abraham Dahlström** (26. maaliskuuta 1846 Turku – 16. tammikuuta 1924 Turku) oli suomalainen lahjoittaja ja liike- ja valtiopäivämies. Hänelle myönnettiin kauppaneuvoksen arvonimi 1894. 

Ernst Dahlström oli Carl Magnus Dahlströmin poika. Yhdessä veljensä Magnus Dahlströmin kanssa hän lahjoitti varat Turun taidemuseon rakennukseen, joka valmistui 1904. Dahlström testamenttasi myös kotinsa Åbo Akademille ja nykyään Humanisticumina tunnetussa rakennuksessa toimii Donner-instituutti. 

Dahlström oli porvarissäädyssä Turun edustaja valtiopäivillä 1885, 1888, 1891, 1897, 1899 ja 1904–1905. 

Maanviljelysneuvos Erik Dahlström oli Ernst Dahlströmin ja Rosina Sofia Julinin poika.

Lähteet
-------

1. ↑  Veli-Matti Pussinen: Kauppaneuvos Ernst Dahlström (1846–1924). *Suomen talouselämän vaikuttajat* -verkkojulkaisu (maksullinen). 5.9.2009. Suomalaisen Kirjallisuuden Seura. Viitattu 7.12.2012.
2. ↑  Sigurd Nordenstreng: *Porvarissäädyn historia Suomen valtiopäivillä 1809–1906: Osa V*, s. 58–60. Helsinki: Otava, 1921.
3. ↑  *Otavan Iso tietosanakirja*, osa 2, p. 282. Otava 1968.
4. ↑  Erik Dahlström *Biografiasampo*. Viitattu 18.4.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiskt Lexikon
* Uppslagsverket Finland

 |

 |
Eräs Piispankadun kulttuurihistoriallisesti merkittävistä kohteista on Ett Hem -museo.

**Piispankatu** sijaitsee Turun tuomiokirkon ja vanhan kasarmialueen eli Turun kasarmin välillä I kaupunginosassa. Piispankadun alue rakennuksineen on inventoitu valtakunnallisesti merkittäväksi rakennetuksi kulttuuriympäristöksi.

Nimensä katu on saanut 1720-luvulla rakennetusta arkkipiispan asuintalosta. Alueella oli ennen Turun paloa 1827 kolme korttelia, mutta kaikki tuhoutuivat. Nykyinen arkkipiispantalo on vuodelta 1887. Piispantalon lisäksi alueella sijaitsee useita kulttuurihistoriallisesti merkittäviä kohteita. 1800-luvun ja 1900-luvun asuinrakentamisessa näkyy eri rakennusvaiheita: puuempire, runsaasti detaljoitu uusrenessanssi sekä kaksikerroksinen jugend. Matalasta puuempirestä on hyvä esimerkki yläluokan koti, joka nykyään toimii Ett Hem -museona. Uusrenessanssia puolestaan edustaa Dahlströmin palatsi.

Kadulle näkyy mukavasti myös arkkitehti Erik Bryggmanin suunnittelema funktionalistinen Åbo Akademin Kirjatorni vuodelta 1936. Modernistisimpiin rakennuksiin kuuluvat muun muassa Pekka Pitkäsen kynästä syntynyt Åbo Akademin asuntola Domus Aboensis vuodelta 1965 ja Woldemar Baeckmanin Sibelius-museo vuodelta 1968. Piispankadun pohjoispään teollisuusrakennuksia on otettu uusiokäyttöön ja niissä toimii muun muassa Åbo Akademin humanistisen tiedekunnan oppiaineita.

Katso myös
----------

Turun vanhankaupungin kehittämissuunnitelma

Lähteet
-------

1. 1 2 3  Turun Piispankatu *RKY-verkkosivusto*. Museovirasto. Viitattu 2.5.2018.
2. ↑  Yleisöltä suljettu turkulaispalatsi avasi ovensa hetkeksi – astu sisään *Yle Uutiset*.  24.8.2016. Viitattu 8.3.2024.
Stern John
**Stern John** (s. 30. lokakuuta 1976 Cane Farm) on trinidadtobagolainen jalkapalloilija. Pelipaikaltaan hän on keskushyökkääjä.

John muutti vuonna 1995 Yhdysvaltoihin opiskelemaan Mercer County Community Collegeen. Pelattuaan USL First Divisionin New Orleans Riverboat Gamblersissä John siirtyi MLS:n Columbus Crew’hun kaudeksi 1998 saatuan suositukset serkultaan, Columbuksen sekä Trinidad ja Tobagon maajoukkueen puolustajalta Ansil Elcockilta. John löi läpi liigassa voittaen sekä maalikuninkuuden (26) että pistepörssin (57). John valittiin Major League Soccerin vuoden pelaajaksi.

Seuraavalla kaudella hän teki 18 maalia, jonka jälkeen Englannin ykkösdivisioonan Nottingham Forest osti Johnin 1,5 miljoonalla punnalla. Forest joutui kuitenkin taloudellisiin vaikeuksiin sen jouduttua hautaamaan nousuhaaveensa, jonka johdosta John sai siirron Valioliigaan kun Birmingham City osti hänet 100 000 punnalla. Stern Johnin saldoksi Nottinghamista jäi 18 maalia 49 ottelussa.

Kovilla hyökkääjillä ladatussa Birminghamissa John ei saanut paljoa peliaikaa, mutta hän kuitenkin iskosti itsensä kannattajien mieliin iskemällä muutamia tärkeitä maaleja, kuten loppuhetkien osuma Millwallin verkkoon joka nosti Birminghamin nousukarsintojen finaaliin 2002. Syyskuussa 2004 Stern John sai siirron Coventry Cityyn. Ensimmäisellä kaudellaan hän oli joukkueen paras maalintekijä vaikka oli aloituskokoonpanossa tuskin puolissa peleistä. Syys-lokakuussa 2005 John pelasi lainassa Derby Countyssä.

John on myös ollut tärkeä pelaaja Trinidad ja Tobagon maajoukkueelle – hän on edustusjoukkueen kaikkien aikojen paras maalintekijä 70 osumalla 115 pelissä*(tilanne 13. heinäkuuta 2014)*. Hän kuului Trinidad ja Tobagon MM-kisajoukkueeseen Saksan kisoissa 2006 ja pelasi joukkueen kaikki kolme otteua alusta loppuun.

Lähteet
-------

1. ↑  Kuusela, Martti, ym.: *Jalkapallon MM-kisat Saksa 2006*, s. 29. Intereuropean Publications Ltd Oy, 2006. ISBN 952-99551-1-1.
2. ↑  Kuusela, Martti, ym.: *Jalkapallon MM-kisat Saksa 2006*, s. 26–27, 29. Intereuropean Publications Ltd Oy, 2006. ISBN 952-99551-1-1.

Aiheesta muualla
----------------

* Viralliset sivut (Arkistoitu – Internet Archive)
* Stern John Socawarriorsin sivuilla (Arkistoitu – Internet Archive)

  

Trinidad ja Tobagon joukkue – Jalkapallon MM-kilpailut 2006
1 Hislop |
2 Cox |
3 A. John |
4 Andrews |
5 Sancho |
6 Lawrence |
7 Birchall |
8 Gray |
9 Whitley |
10 Latapy |
11 Edwards |
12 Samuel |
13 Glen |
14 S. John |
15 Jones |
16 Wise |
17 Charles |
18 Theobald |
19 Yorke |
20 Scotland |
21 Jack |
22 Ince |
23 Wolfe |
Valmentaja Beenhakker
**Stift Melk** (suom. *Melkin luostari*) on benediktiiniläisten perustama luostari, joka sijaitsee Melkin kaupungissa Ala-Itävallan osavaltiossa. Luostari sijaitsee Tonavan varrella kallionkielekkeellä Wachaun laakson eteläreunalla.

Luostarin paikalla sijaitsi alun perin Babenberg-suvun linna, mutta Itävallan rajakreivi Leopold II luovutti alueen Lambachin benediktiiniläismunkeille vuonna 1089.

Alkuperäinen luostarirakennus tuhoutui tulipalossa vuonna 1297. Nykyinen luostari edustaa barokkityyliä ja on rakennettu vuosina 1702–1736. Luostarista löytyy muun muassa kirkko, kirjasto, marmorisali ja luostarin historiaa esittelevä museo. Marmorisalin katon freskot esittävät muun muassa Herkulesta ottelemassa Manalan kolmipäistä koirahirviötä kerberosta vastaan. Luostaria ympäröi puutarha, jossa on paviljonki.

Renessanssisäveltäjä Jacobus Gallus (1550–1591) asui jonkin aikaa luostarissa.

Nykypäivä
---------

Nykyisin luostarissa asuu 30 munkkia, minkä lisäksi luostari toimii yli 900 lapsen kouluna.

Luostari on erittäin suosittu matkailukohde, ja siellä vierailee vuosittain puoli miljoonaa turistia.

Kuvagalleria
------------

* PorttiPortti
* PuutarhapalviljonkiPuutarhapalviljonki
* MarmorisaliMarmorisali
* PortaikkoPortaikko
* Luostarin kirjastoLuostarin kirjasto

Lähteet
-------

1. 1 2  Melk Abbey — Spiritual Cultural Center  2010. Benediktinerstift Melk.  Arkistoitu 1.9.2016. Viitattu 9.9.2016. (englanniksi)
2. 1 2 3 4  Kauppinen, Timo: Itävallan upein barokkiaarre *Turun Sanomat*.  12.12.2012. Viitattu 9.9.2016.

Aiheesta muualla
----------------

* Kuvia tai muita tiedostoja aiheesta **Stift Melk** Wikimedia Commonsissa

* Luostarin kotisivut (Arkistoitu – Internet Archive)
**Suhail Ben Radhia** (arab. سهيل بن راضية‎, s. 26. elokuuta 1985 Biserta) on tunisialainen jalkapalloilija, pelipaikaltaan laitapuolustaja. Hän edustaa Tunisian pääsarjassa CA Bizertinia.

Ura
---

Ben Radhia aloitti uransa CA Bizertinin junioreissa ja pelasi myöhemmin myös joukkueen edustusjoukkueessa. Hän siirtyi Tunisian suurseuraan Espéranceen heinäkuussa 2006. Ben Radhia pelasi joukkueessa yhden kauden voittaen Tunisian cupin. Hän palasi kauden päätteeksi takaisin CA Bizertiniin, mutta siirtyi tammikuussa 2008 kesken kauden 2007–2008 ES Saheliin, jossa voitti vuoden 2008 Afrikan Super Cupin. Hän sai vielä kohtuudella peliaikaa kaudella 2008–2009, mutta Ben Radhian seuraava kausi ei mennyt parhaalla mahdollisella tavalla. Hän kuitenkin allekirjoitti maaliskuussa 2010 kahden ja puolen vuoden sopimuksen puolalaisen Widzew Łódźn kanssa.

Maajoukkueura
-------------

Ben Radhia pelasi ensimmäisen maaottelunsa Tunisian paidassa vuonna 2008. Sittemmin hänet nimitettiin vuoden 2010 Afrikan-kisoihin, jossa hän pelasi alkulohkon toisessa ottelussa Gabonia vastaan. Ennen turnausta Ben Radhia pelasi toisen maaottelunsa Gambiaa vastaan 9. tammikuuta 2010.

Saavutukset
-----------

* Afrikan Super Cup: 2008
* Tunisian cup: 2007

Lähteet
-------

1. ↑  Transfermarkt[vanhentunut linkki] Viitattu 5.4.2009 (saksaksi)
2. ↑  Souhail Berradhia vers le championnat polonais (Arkistoitu – Internet Archive) 1.3.2010 *Mosaïque FM* Viitattu 2.3.2010 (ranskaksi)

Aiheesta muualla
----------------

* Souheïl Ben Radhia Kawarji.comissa (Arkistoitu – Internet Archive) (ranskaksi)
* Souheïl Ben Radhia profiili ES Sahelin sivuilla (ranskaksi)

Tunisian joukkue – Jalkapallon AM-kilpailut 2010
1 Nefzi |
2 Souissi |
3 Haggui |
4 Felhi |
5 Jemal |
6 Ragued |
7 Ben Saada |
8 Korbi |
9 Chermiti |
10 Darragi |
11 Ben Radhia |
12 Chemmam |
13 Hammami |
14 Mrabet |
15 Dhaouadi |
16 Mathlouthi |
17 Jemâa |
18 Mikari |
19 Msakni |
20 Nafkha |
21 Ifa |
22 Ben Mustapha |
23 Akaichi |
Valmentaja Benzarti